Vladimir Solovjov

Vladimir Sergejevitš Solovjov (28. (16.) jaanuar 1853 Moskva – 12. august (31. juuli) 1900 Uzkoje mõis Moskva lähedal, praegu Moskva territooriumil) oli vene filosoof, luuletaja, publitsist ja kirjanduskriitik.

Ta oli ajaloolase Sergei Solovjovi poeg.

Elulugu
Ta lõpetas 1873. aastal Moskva ülikooli ajaloo-filoloogiateaduskonna ning õppis seejärel aasta aega Moskva Vaimulikus Akadeemias. Aastal 1874 kaitses ta magistritöö "Lääne filosoofia kriis. Positivistide vastu" ja valiti Moskva ülikooli dotsendiks filosoofia kateedri juures. Aastatel 1875–1876 luges ta aasta jooksul Londoni raamatukogus muu hulgas Jakob Böhme, Paracelsuse ja  Emanuel Swedenborgi töid ja kabalat, õppis tundma okultismi ja spiritismi.

Tal oli mitu korda Sophia ehk Igavese naiselikkuse nägemus. Üks neist oli tal 1875. aastal Egiptuses. Sellest räägib ta poeemis "Три свидания".

Pärast Venemaale tagasi jõudmist hakkas ta Moskva ülikoolis loenguid pidama, kuid 1877. aastal lahkus ta tüli tõttu Moskva ülikoolist ning hakkas tööle Peterburis Rahvaharidusministeeriumi Õpetatud Komitees. Teenistuse kõrvalt pidas ta loenguid Peterburi ülikoolis ja Kõrgematel Naiskursustel.

Pärast Aleksander II tapmist Narodnaja Volja aktivistide poolt pidas Solovjov 28. märtsil 1881 avaliku loengu surmanuhtluse ühitamatusest kristliku õigusega. Ta taunis keisri tapjaid, kuid kutsus Aleksander III üles neid mitte hukkama. See rikkus Solovjovi suhted võimudega ja ta läks erru ning hakkas tegelema publitsistikaga.

1880. aastatel koondas ta tähelepanu ühiskondlikele ja kiriklikele küsimustele. 1890. aastatel tuli ta tagasi filosoofia juurde.

Solovjov suri oma sõprade, vürstide Trubetskoide suvilas Moskva lähedal.

Teosed
"Кризис западной философии. Против позитивистов" ("Lääne filosoofia kriis. Positivistide vastu"; 1874, magistritöö)
"Философские начала цельного знания" ("Tervikliku teadmise filosoofilised alused"; 1877)
"Чтения о Богочеловечестве" ("Loengud Jumalinimsusest"; loengusari 1878)
"Три речи в память Достоевского" ("Kolm kõnet Dostojevski mälestuseks"; 1881–1883)
"Духовные основы жизни" ("Elu vaimulikud alused"; (1882–1884) 
"Великий спор и христианская политика" ("Suur vaidlus ja kristlik poliitika"; 1883)
"Национальный вопрос в России" ("Rahvusküsimus Venemaal", artiklisari; 1883–1888 ja 1888–1991)
"История и будущность теократии" ("Teokraatia ajalugu ja tulevik"; Zagreb 1886)
"La Russie et l'Eglise Universelle" ("Venemaa ja Kogumaapealne Kirik": Pariis 1889; vene keeles "Россия и Вселенская Церковь", М. 1911)
"Красота в природе" ("Ilu looduses"; 1889)
"Смысл любви" ("Armastuse mõte"; 1892–1894)
"Оправдание добра" ("Headuse õigustus"; 1894–1895, eraldi väljaanne 1897)
"Первое начало теоретической философии" ("Teoreetilise filosoofia esmaalge"; 1897–1899)
"Три разговора" ("Kolm kõnelust";  1899–1900)

Kirjandus 
Величко В. Л. Владимир Соловьев. Жизнь и творения, СПб. 1903.
Радлов Э. Л. Вл. Соловьев. Жизнь и учение, СПб. 1913.
Лукьянов С. М. О Вл.Соловьеве в его молодые годы. Материалы к биографии
rmt 1–3. Praha 1916–1921 (taastrükk М.  1990).
Мочульский К. В. Владимир Соловьев, Pariis 1936.
J. W. Madey. S. Solowjew und seine Lehre von der Weltseele, Düsseldorf  1961.
L. Wenzier. Die Freiheit und das Böse nach Vl. Solov'ev, Freiburg-München 1978.
Лосев А. Ф. Владимир Соловьев и его время, М.  1990 (tõlge eesti keelde 1994).
Уткина Η. Φ. Тема всеединства в философии Вл. Соловьева. – ВФ, 1988, nr 6.
M. George. Mystische und religiöse Erfahrung im Denken Vladimir Solov'evs, Göttingen 1988.
J. Sutton. The Religious Philosophy of Vladimir Solovyov: Towards a Reassessment, Basingstoke: London 1988.
Гайденко П. П. Человек и человечество в учении В. С. Соловьева. – ВФ,  1994, nr 6.
Трубецкой Е. Н. Миросозерцание Вл. С. Соловьева, kd 1–2, М. 1994–1998.
Сб. статей о В. Соловьеве, Brüssel 1994.
Соловьев С. М. Владимир Соловьев. Жизнь и творческая эволюция, М. 1997.

Eesti keeles
 Aleksei Lossev, "Vladimir Solovjov". Tõlkinud Jaak Hion, luuletused tõlkinud Arvi Siig. Sari Suuri mõtlejaid, Olion, Tallinn 1994, 128 lk 
 Aivar Kull, "Kas vene müstika on maailma parim?" (Aleksei Lossevi raamatu "Vladimir Solovjov" arvustus) – Postimees 7. märts 1995, lk 22

Välislingid 
 Indrek Vaino,  "Vladimir Solovjovi elust" (Tallinna Kaarli koguduse ajakiri Sulane)  
 "Vladimir Solovjovi tähendus tänapäeval". Mihhail Lotmaniga vestelnud Indrek Vaino (samas)

Vene filosoofid
Vene kirjanikud
Sündinud 1853
Surnud 1900
Müstikud